Vrou sterf ná botsing met kapers | Maroela Media
Die Cape Times berig Welman was omstreeks 05:00 op pad na haar werk toe, toe die kapers ŉ rooi verkeerslig verontagsaam en teen haar voertuig gebots het. Die voorval het op die hoek van Buitengracht- en Strandstraat plaasgevind.
Die twee kapers, onderskeidelik van Nyanga en Philippi, is na die ongeluk in hegtenis geneem. Hulle het hoofbeserings opgedoen.
Kaptein Frederick van Wyk, ŉ polisiewoordvoerder, het aan die koerant gesê die polisie se blitspatrollie-eenheid het op ŉ kapingvoorval van ŉ groen Toyota Avanza in Nyanga reageer. “Die voertuig was onderweg na Kaapstad waar die blitspatrollie die voertuig opgespoor het. Die vermeende kapers het van die polisie probeer vlug en ŉ hoëspoedjaagtog tot gevolg gehad. Die Avanza het teen ŉ Opel Corsa by die kruising gebots,” het hy gesê.
Die polisie het beslag gelê op ammunisie en ŉ pistool waarvan die reeksnommer afgeskuur is. ŉ Saak van moord word ondersoek.
Rowers slaan toe op Menlyn-juwelierswinkel